**RASEINIŲ RAJONO SAVIVALDYBĖS ADMINISTRACIJOS**

**ŠVIETIMO IR SPORTO SKYRIUS**

**AIŠKINAMASIS RAŠTAS**

**Dėl DIDŽIAUSIO LEISTINO DARBUOTOJŲ, DIRBANČIŲ PAGAL DARBO SUTARTIS, PAREIGYBIŲ SKAIČIAUS RASEINIŲ lopšelyje-darželyje „Saulutė“ PATVIRTINIMO“ projekto**

2020 m. spalio 8 d.

Raseiniai

|  |
| --- |
| **1. Parengto projekto tikslai ir uždaviniai.** |
| Parengto projekto tikslas – atsižvelgiant į Raseinių lopšelio-darželio „Saulutė“ direktoriaus prašymą užtikrinti integruotą vaikų, turinčių specialiųjų ugdymosi poreikių, ugdymą Raseinių lopšelyje-darželyje „Saulutė“.  Parengto projekto uždavinys – teikti Raseinių rajono savivaldybės tarybai tvirtinti sprendimo projektą, kuriuo keičiamas Raseinių rajono savivaldybės tarybos 2018 m. lapkričio 29 d. sprendimu Nr. TS-380 „Dėl didžiausio leistino darbuotojų, dirbančių pagal darbo sutartis, pareigybių skaičiaus Raseinių lopšelyje-darželyje „Saulutė“ patvirtinimo“ patvirtintas didžiausias leistinas darbuotojų, dirbančių pagal darbo sutartis, pareigybių skaičius Raseinių lopšelyje-darželyje „Saulutė“.  Vadovaujantis Raseinių rajono savivaldybės tarybos 2020 m. gegužės 21 d. sprendimo Nr. TS-144 „Dėl Raseinių rajono savivaldybės ugdymo įstaigų etatų normatyvų patvirtinimo“ 1.1 papunkčiu patvirtintais Ikimokyklinio ugdymo įstaigų etatų normatyvais *Mokytojo padėjėjo etatas steigiamas jei ikimokyklinio ugdymo įstaigoje ugdosi vaikas, turintis vidutinių, didelių ir labai didelių specialiųjų ugdymosi poreikių ir negalintis savarankiškai dalyvauti ugdymo procese*. Š. m. rugsėjo mėn. Raseinių rajono švietimo pagalbos tarnyba nustatė vienam lopšelio-darželio ugdytiniui (2017 m. gimimo) didelius specialiuosius ugdymosi poreikius (vaikas nekontroliuoja savo elgesio, dažnai būna agresyvus, negeba palaikyti konstruktyvių tarpusavio santykių su bendraamžiais ir pan.) ir nurodė skirti nuolatinę mokytojo padėjėjo pagalbą, todėl prašomalopšelyje-darželyje įsteigti **papildomą 1 mokytojo padėjėjo etatą.**  Patvirtinus padidintą didžiausią leistiną darbuotojų, dirbančių pagal darbo sutartis, pareigybių skaičių, Raseinių lopšelyje-darželyje „Saulutė“ nuo 2020 m. lapkričio 1 d. bus papildomai įsteigtas 1 mokytojo padėjėjo etatas. Didžiausias leistinas darbuotojų, dirbančių pagal darbo sutartis, pareigybių skaičius padidėtų 1,0 etatu (buvo 75,72 etatai, numatoma – 76,72 etato) (žr. pridedamą pareigybių sąrašą). |
| **2. Kokių pozityvių rezultatų laukiama.** |
| Padidinus didžiausią leistiną darbuotojų pareigybių skaičių, bus suteikta galimybė vaikui, turinčiam specialiųjų ugdymosi poreikių, gauti mokytojo padėjėjo pagalbą ir bus užtikrintas, kitų 18 grupę lankančių vaikų kokybiškas ugdymas ir jų saugumas. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo atlikti nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Lėšų poreikis naujam etatui:   |  |  |  |  |  |  |  |  |  | | --- | --- | --- | --- | --- | --- | --- | --- | --- | | **Pareigybė** | **Eta**  **tas** | **Koeficien**  **tas** | **DU** | **Sodra** | **Viso vienam mėn.:** | **DU** | **Sodra** | **Viso metams:** | | **Vienam mėn.** | **Vienam mėn.** | **metams** | **metams** | | Mokytojo padėjėjas | 1 | 4,08 | 718,08 | 10,41 | 728,49 | 8616,96 | 124,95 | 8741,91 | | **Iš viso:** | **1,00** |  | **718,08** | **10,41** | **728,49** | **8616,96** | **124,95** | **8741,91** |   Sprendimo projektas suderintas su Raseinių rajono savivaldybė administracijos direktoriumi, Teisės, personalo ir civilinės metrikacijos skyriaus vyriausiuoju specialistu, Bendrųjų reikalų ir informacinių technologijų skyriaus vyriausiuoju specialistu (kalbos tvarkytoju), Švietimo ir sporto skyriaus vedėju. Pastabų nėra. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Priėmus šį teisės aktą tikimasi teigiamų pokyčių. |
| **7. Projekto autorius ar autorių grupė.** |
| Švietimo ir sporto skyriaus vyriausioji specialistė Asta Pagarauskaitė ir Raseinių lopšelio-darželio „Saulutė“ direktorė Indrė Matevičienė |

Vyriausioji specialistė (parašas) Asta Pagarauskaitė

Aiškinamojo rašto priedas

**RASEINIŲ LOPŠELIO-DARŽELIO „SAULUTĖ“**

**ETATINIŲ PAREIGYBIŲ SĄRAŠAS**

|  |  |  |  |
| --- | --- | --- | --- |
| **Eil. Nr.** | **Pareigybės pavadinimas** | **Etatų skaičius** | |
| **2020-09-01** | **2020-11-01** |
| 1. | Direktorius | 1,0 | 1,0 |
| 2. | Direktoriaus pavaduotojas ugdymui | 1,5 | 1,5 |
| 3. | Logopedas | 2,0 | 2,0 |
| 4. | Meninio ugdymo mokytojas | 1,0 | 1,0 |
| 5. | Socialinis pedagogas | 1,0 | 1,0 |
| 6. | Ikimokyklinio ugdymo mokytojas | 22,4 | 22,4 |
| 7. | Priešmokyklinio ugdymo mokytojas | 4,8 | 4,8 |
| 8. | Kūno kultūros pedagogas | 1,0 | 1,0 |
| 9. | Specialusis pedagogas | 0,5 | 0,5 |
| 10. | Ikimokyklinio, priešmokyklinio ugdymo mokytojo padėjėjas | 22,27 | 22,27 |
| **11.** | **Mokytojo padėjėjas** | **4,0** | **5,0** |
| 12. | Ūkvedys | 1,0 | 1,0 |
| 13. | Raštvedys | 1,0 | 1,0 |
| 14. | Dietistas | 1,0 | 1,0 |
| 15. | Sandėlininkas | 1,0 | 1,0 |
| 16. | Pastatų ir sistemų priežiūros, einamojo remonto darbininkas | 1,0 | 1,0 |
| 17. | Valgyklos darbininkas | 1,5 | 1,5 |
| 18. | Kiemsargis | 1,5 | 1,5 |
| 19. | Pagalbinis virtuvės darbininkas | 0,5 | 0,5 |
| 20. | Valytojas | 1,25 | 1,25 |
| 21. | Virėjas | 4,0 | 4,0 |
| 22. | Administratorius | 0,5 | 0,5 |
|  | **Iš viso:** | **75,72** | **76,72** |